钦定古今图书集成/历象汇编/岁功典/第012卷 > 红粉当垆弱柳垂金花腊酒解酴醾笙歌日暮能留客醉杀长安轻薄儿 > 《阳春词》王宠
## 钦定古今图书集成/历象汇编/岁功典/第012卷 > 红粉当垆弱柳垂金花腊酒解酴醾笙歌日暮能留客醉杀长安轻薄儿 > 《阳春词》王宠

“春到江南春可怜，东郊西郭得春先。初飞蛱蝶犹疑
梦，忽见梅花各问年。鹦鹉洲边芳草积，凤凰楼下百
花然。王孙拾翠争相问，美女寻春总献妍。千金买得
飞龙马，八宝装成软玉鞭。啼鸟乱群还自对，游丝争
绕暗相牵。勾吴楼阁如天上，别有红妆笑相向。”“云屏
珠箔正昭回，锦树璚花次第开。倾国能夸神女赋，凌”
云还有茂陵才。欲移角枕鲛绡帐，先挂冠缨翡翠钗。
春色年年归有期，劝君须惜少年时。春去春来人不
见，花开花落日相思。昨日朱颜浑似玉，今朝白发已
如丝。年年暗受伤春病，不与杨花燕子知。